als_Latn dik_Latn sag_Latn
Ditët e nxehta sa vijnë dhe shtohen, dhe nxehtësia rritet. Jo të gjithë përdorin mbrojtës për lëkurën e tyre për momentet që ekspozohen në Diell. Këtu nuk i referohemi vetëm daljes në plazh, por edhe kontakti i përditshëm, që kryesisht lëkura e fytyrës sonë ka me diellin.
Çfarë duhet të dini më shumë, për këtë treshe diell – lëkurë – krem mbrojtës.
Dielli përveçse shkakton djegie në pjesët më të ekspozuara ajo që rrezikoni më shumë është kanceri i lëkurës. Një në pesë njerëz do të zhvillojë kancerin e lëkurës në jetën e vet, dhe kjo prek më së shumti njerëzit e rinj, thotë Dr. Melanie Palm, dermatologe, kirurge plastike. Ajo thotë se djegiet gjatë moshës së vogël mund të rrisin me 80 % mundësinë e prekjes nga Melanoma.
Ka dy lloje mbrojtësish nga dielli.
Mbrojtësit fizik, që janë minerale që kanë për detyrë fizikisht tw reflektojnë rrezet UV nga sipërfaqja e lëkurës, në sajë të përmbajtjes së lartë të oksidit të zinkut dhe dioksidit të karbonit, që të dyja kanë efektin pasqyrë.
Mbrojtësit kimikë, përmbajtjet e të cilit punojnë për të konvertuar UV në një energji të nxehtë për lëkurën.
Të dyja e bëjnë njësoj punën por do të këshillonim mbrojtësit fizik që e bëjnë detyrën e tyre në mënyrë natyrale pa qenë nevoja për kombinime kimikatesh.
Ajo që na duhet çdo ditë, bazike është një mbrojtës fizik apo kimik, me faktor mbrojtës 30, e që duhet të aplikohet 15 minuta para se të ekspozoheni në diell. Kjo me patjetër çdo ditë. Të aplikohet çdo dy orë. E nëse jeni në plazh apo pishinë rivëreni çdo 40 =80 minuta.
Një gjë tjetër që mund të bëni për tu mbrojtur është duke evituar ekspozimin në diell nga ora 10.00 deri në orën 16.00. Rroba të përshtatshme, kapele dhe ujë, shumë ujë.
Disa gjëra mund ti dimë, por harrojmë që i dimë.
Verë të mbarë!
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn